Mark Fish se uitlatings lei tot herrie op sosiale media
Mark Fish. Foto: Facebook.
Die voormalige Bafana Bafana-verdediger en lid van Neil Tovey se span wat die Afrika-nasiesbeker in 1996 gewen het, Mark Fish, het 'n storm op sosiale media onketen.
Dít volg nadat die 46-jarige van 'n omstrede twiet gehou het wat onder meer aanvoer dat die Springbokkaptein Siya Kolisi 'n BEE-aanstelling is.
Fish is daarna deur 'n sosialemedia-gebruiker uitgedaag om sy mening oor die Black Lives Matter-beweging uit te spreek, waarop hy met 'n eenvoudige "All Lives Matter" geantwoord het.
Hy moes daarna bontstaan om kommentaar op sosiale media te keer.
Die kletsrymer Cassper Nyovest het gesê dat dit 'n dom ding was om te doen en dat Fish sy naam skade aangedoen het.
"Jy is een van die gewildste sokkerlegendes en jy besluit om só onverskillig op te tree," het Nyovest gesê.
"Hoewel om 'All Lives Matter' te sê jou nie noodwendig 'n rassis maak nie, maak dit jou wel onkundig. Gaan lees daaroor en voed jouself op," het Nyovest voortgegaan.
"Ek is jammer as ek aanstoot gegee het. Ek is beslis nie 'n rassis nie, maar ek glo in alle mense; dus maak alle lewens saak. Maak nie saak wat jou verlede is nie, konsentreer op vandag en op die toekoms," het Fish op Twitter reageer.
Fish het onder meer sokker vir Orlando Pirates in Suid-Afrika en vir Lazio in Italië gespeel. Dan was hy ook vir 'n paar seisoene in aksie vir Bolton Wanderers en Charlton Athletic in Engeland.
"Ek weet wie ek is en waarvoor ek staan: Ek is nie gelykvormig aan hierdie wêreld nie en ek het al meer dinge as ander gesien. Dit is waarom alle lewens saak maak; ek het nog nooit kleur gesien nie."
Fish het 'n belangrike doel in die kwarteindstryd van die 1996-toernooi teen Algerië aangeteken. Hy het uiteindelik 62 wedstryde vir Suid-Afrika gespeel.
Hy het gister en vandag op sy amptelike Twitter-rekening gesê dat hy die wêreld deur God se oë sien en slegs voor God sal kniel.
Hello Friday and all who are in it…FATHER GOD I pray that I can live in YOUR reality not that of this World.I ask for more faith so that I can exchange my thoughts for YOURS…have an awesome day knowing who You are and What you stand for…I kneel before GOD no one else????
— Mark Fish (@markfish74) July 24, 2020
Klag van korrupsie ná polisielede kamer deel
Liggaam uit kloof by De Doorns gehaal
Dankie, Mark Fish, dat jy opstaan vir jou geloof en vir dit waar in jy glo en jou nie laat onderkry deur wat die wêreld van jou mag dink nie.
Jy moet ingeteken wees om te stem600Jy moet ingeteken wees om te stem
Baie dankie Mark. Ek het nou baie respek vir jou gekry.
Ek buig ook net voor een Man, en dit is God.
Dankie dat jy opstaan vir ALL LIFES MATTER.
Jy moet ingeteken wees om te stem480Jy moet ingeteken wees om te stem
Stem so saam met Mark Fish en haal graag se woorde aan:
All lives matter, hy sal net sy knie buig voor sy God en Ek weet wie ek is en waarvoor ek staan.
Jy moet ingeteken wees om te stem450Jy moet ingeteken wees om te stem
Is die beste artikel in maande en n' baie positiewe denke .
Vir almal is die blm nie tersprake nie maar wel all lives matter en geloof is al wat ons het om aan vas te klou. Trots op jou